section_heading: 1994. – 2000.: Mainstream uspjeh i priznanje
paragraph_text: 1994. je glumio vampira Louisa de Pointe du Laca u ekranizaciji romana Anne Rice, Intervju s vampirom. Kako je igrao vampira iz 18. stoljeća, svaki je dan morao provoditi nekoliko sati na šminkanju kako bi poprimio karakterističnu bijelu kožu; Pitt je nosio par svijetlećih zelenih očiju, vampirske očnjake i vlasulju do ramena. U filmu su nastupili i jedanaestogodišnja Kirsten Dunst, Tom Cruise, Christian Slater i Antonio Banderas. Uslijedili su Legenda o jeseni i Sedam. U Sedam je glumio s Morganom Freemanom detektivaa Davida Millsa koji lovi serijskog ubojicu (Kevin Spacey). Zatim je nominiran za Oscar za najboljeg sporednog glumca za izvedbu u Dvanaest majmuna.